Kender püüab anda oma tekstidele lisaväärtust autori imago, reklaami ja müügistrateegiate kaudu (näiteks esitlesid Kender ja Lõhmus oma raha-raamatut Tallinnas pensionäride päevakeskuses; raamatut "Check out" esitles Kender "härrasmeeste lõbustusasutuses Lily", nagu ajakirjas "Looming" eufemistlikult nimetati lõbumaja. [1]) Ehk nagu Kender ise on väitnud: "Ja vähemalt üks kahest, kas kirjutamine või siis marketing peab olema geniaalne, et raamat oleks edukas." (Pesti 2001.)